Inntil 1968 hadde Lord Chamberlain også ansvaret for å lisensiere skuespill som ble spilt på offentlige scener i City of London, Westminster og enkelte andre områder. I virkeligheten fungerte Lord Chamberlain som en sensurinstans ved teatrene i London. Siste gang Lord Chamberlain forsøkte å bruke denne makta, var mot noen av de unge, radikale dramatikerne som ble spilt på bl.a. Royal Court Theatre i Chelsea. Parlamentet fant det da på sin plass å gripe inn mot denne utidsmessige ordningen, og avskaffet den ved en ny teaterlov i 1968.